als_Latn dik_Latn sag_Latn
Unë kam qendruar shtrirë për tre orë rresht, vetëm për të vendosur qerpikë fallco. Për një kohë të gjatë i jam përkushtuar fototerapisë "Darth Vadar" duke aplikuar maskë darkave, për të luftuar edhe vijat më delikate të fytyrës. Madje, kam shpenzuar goxha para për të blerë kremra me përmbajtje helmi gjarpëri, vetëm se kisha dëgjuar, që Gwyneth Paltrow ishte një fanse e këtij kremi. Nga sa përmënda më lart, besoj e kuptuat sa shumë më pëlqen të ndjek trendet e bukurisë, akoma më tepër nëse ato janë të aprovuara më parë nga Gwyneth-i. Dietat e saj strikte, përkujdesja ndaj lëkurës dhe rutina e ushtrimeve fizike e kanë mbajtur në një formë të shkëlqyer, pavarësisht moshës së saj 42-vjecare.
Kështu që, kur ajo zgjodhi dieten pa-gluten dhe unë bëra të njëjtën gjë. Kur ajo ndoqi metodën e stërvitjes së Tracey Anderson-it, unë bleva DVD-të e saj. Teff konsiderohet quinoa (lloj gruri shumë i shëndetshëm) e saj e re? Më jepni një gjysmë kilogrami nga cfarëdo qoftë ajo gjëja. Rrotullimi i vajit nëpër gojë (Oil pulling)?... prit pak, cfarë? Me sa janë gjasat vetë Goop-i (kompania që perfshin media dixhitale dhe tregti elektronike, themeluar nga Gwyneth Paltrow) harxhon rreth 20 minuta çdo ditë duke e rrotulluar në gojë vajin për të zbardhur dhëmbët në mënyrë natyrale dhe për t’u çliruar nga toksinat e gojës.
Kjo teknikë e ashtuquajtur ‘rrotullimi i vajit nëpër gojë’ u gjet fillimisht në shkrimet antike të Ayurveda-s. Përgjatë viteve njerëzit pretendojnë se kjo teknikë ka patur aftesinë të kurojë erën e keqe të gojës, aknet, migrenën, alergjitë, astmën, të parandalojë kavitetin e rrudhat dhe kështu me rradhë. Gwyneth-i mendohet të ketë përdorur vaj kokosi, megjithatë thuhet se vaji i lulediellit apo i sesamit funksionojnë po ashtu. Kjo tingëllon shumë frytdhënëse, por 20 minuta cdo ditë…?
Fillimisht vendosa t’i çoj një e-mail një dentisti për të marrë aprovimin e tij lidhur me këtë trend. Dr. Marc Lowenberg më ktheu përgjigje dhe rezultoi, që ai vetë e aplikonte këtë teknikë. Mua personalisht më rezultoi në: freskimin e gojës, dhëmbë më të bardhë dhe më pak gjakderdhje nga mishrat e dhëmbëve, sa herë përdorja fill dentar.
Si funksionon ekzaktësisht kjo teknikë?
Vaji përthith pllakëzat bakteriale që gjenden në dhëmbët tuaj, duke rezultuar në dhëmbë më të bardhë. Vendosa ta provoj për 2 javë rresht. Çdo darkë, para se të bija per të fjetur, merrja një lugë vaj kokosi( të parafinuar, të presuar në të ftohtë dhe organik, 3 cilesi të rekomanduara). Në fakt, shija nuk ishte aq e pakëndëshme saç e prisja. Brenda pak sekondave vaji shkriu dhe une fillova ta rrotulloj duke bërë gargare nëpër gojë. Ndërkohe vazhdova me leximin e një libri për të kaluar kohën, megjithëse ishte paksa e vështirë të përqendrohesha tek të dyja veprimtaritë njëkohësisht. Të nesërmen në mëngjes, ndërkohë që përgatitesha për në punë, i hodha një sy vetes në pasqyrë dhe vura re se dhëmbët ishin bërë realisht më të bardhë. Si bonus, kisha arritur të shpëtoja nga era e keqe e gojës në mëngjes, që është një gjë fantastike,sidomos kur fle me të dashurin. Madje, gjëja e parë që vura re kur u zgjova ishin buzet , super të zbutura dhe të hidratuara. Plus që gojen e kam ndier më të freskët, pothuajse gjatë gjithë ditës.
Për të qenë e sinqertë, pjesa më vështirë për realizimin e kësaj teknike ishte gjetja e 20 minutave të lira përgjatë dites, keshtu që e zbatoja kurdo që të mundesha. Herë në mëngjes , herë në mbrëmje duke përgatitur darkën ose duke ndjekur serialin tim të preferuar.
A do të vazhdoj ta zbatoj këtë teknikë?
Eh pra, kushton shumë më pak krahasuar me metodat e tjera të zbardhimit të dhëmbëve. Mjafton të dëshirosh dhe mund t’ia dalësh ta bësh pjesë të ditës tënde. Provojeni njëherë. Unë dhe Gwyneth ju japim fjalën e nderit.
Burimi: Glamour
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn